Dona Ivone Lara

Dona Ivone Lara (Sinjorino Ivone Lara), naskonome Yvonne Lara da COSTA (naskiĝis  en Rio-de-Ĵanejro) estis brazila kantistino kaj muzikistino de sambo.

 Biografio 
Naskiĝinta en Botafogo, kvartalo de Rio de Janeiro en 1921, ŝi estis orfino de patro kiam 3-jaraĝa kaj de patrino kiam 12-jaraĝa kaj estis edukita de ŝiaj geonkloj, kiuj lernigis al ŝi ludi kavakinjon (: cavaquinho, portugala pra-ukulelo) kaj igis ŝin ŝati la sambon kun ŝia kuzo Fuleiro. Ŝi estis lernantino de Lucília Villa-Lobos, edzino de Heitor Villa-Lobos.

Ŝi diplomiĝis kiel flegistino specialigita en profesia terapio kaj laboris kiel sociala laboristino en diversaj psikiatraj hospitaloj de la Subŝtato Rio-de-Ĵanejrio, kie ŝi estis kolegino de Nise da Silveira.

Ŝi estis la unua virino kiu komponis melodiojn de sambo, sed pro esence vira medio, ili estis subskribitaj de ŝia kuzo Fuleiro. Ekde 1977, la jaron de sia emeritiĝo, ŝi dediĉis sin tute al sia arta kariero, kaj verkis kantojn por Clara Nunes, Roberto Ribeiro, Maria Bethania, Caetano Veloso, Gilberto Gil, Paula Toller, Paulinho da Viola, Beth Carvalho, Mariene de Castro, Roberta Sá, Marisa Monte kaj Dorina.

En 2008 ŝi kantis Mas Quem Disse Que Eu Te Esqueço inkluzivita en la projekto Sambo Social Clube.

En 2012, ŝi estis omaĝita per la kanto Doña Ivone Lara: o enredo do meu samba de la Lernejo de Sambo Imperio Serrano.

 Diskaro 
 1970 - Sambão 70
 1972 - Quem samba fica?
 1974 - Samba minha verdade, minha raiz
 1979 - Sorriso de criança
 1980 - Serra dos meus sonhos dourados
 1981 - Sorriso negro
 1982 - Alegria minha gente
 1985 - Ivone Lara
 1986 - Arte do encontro (kun Jovelina Pérola Negra)
 1998 -  Bodas de ouro
 1999 - Um natal de samba (kun Délcio Carvalho)
 2001 - Nasci para sonhar e cantar
 2004 - Sempre a cantar (kun Toque de Prima)
 2009 - Canto de Rainha (DVD)
 2010 - Bodas de Coral (kun Délcio de Carvalho)
 2010 - Nas escritas da vida (kun Bruno Castro)

 Bibliografio 
 Mila Burns: Nasci para sonhar e cantar. Dona Ivone Lara, a mulher no samba; Editora Record; Rio de Janeiro; 2009; 173 pagoj; ISBN 9788501083784

 Referencoj 

 Eksteraj ligiloj 

  Oficiala TTT-ejo de Dona Ivone Lara 
  Oficiala TTT-ejo de la Escola de Sambo Império Serrano 
  Rivista Veja - A nação das cantoras 

Kategorio:Brazilaj kantistoj
Kategorio:Brazilaj muzikistoj